ርእሰ-ከተማ ሃገረ ቻይና መን ትበሃል?
ብመሰረት ጸብጻባት ቻይና፡ ኣብ ትሕተ-ባይታ በይጂንግ ዝርከቡ ገለርያታት ኣብ 1969 እዮም ብትእዛዝ ናይ’ቲ እዋን ዓቢ መራሒ ቻይና ዝነበረ ማኦ ክህነጹ ጀሚሮም። በዚ ድማ ኣስታት 300 ሽሕ ቻይናዉያን ኣብቲ ወፈራ ብምስታፍ ብጠቕላላ ከባቢ 20 ሽሕ ዝበጽሑ ገለርያታት ክሃንጹ ክኢሎም።
ማኦ፡ ነፈርቲ ውግእ ሕብረት ሶቬት ኣብ ልዕሊ ሃገሩ ከይድብድባ ድሕሪ ምስግኡ’ዩ ነቲ ትእዛዝ ኣመሓላሊፉ። ርእሰ-ከተማ ቻይና ዝኾነት በይጂንግ፡ ኣብ 1995 ካብ 9 ሚልዮን ዘይበዝሑ ነበርቲ’ኳ እንተነበርዋ፡ ኣብዚ እዋን ግን ቁጽሪ ነበርታ ልዕሊ 21 ሚልዮን በጺሑ ከምዘሎ’ዩ ዝሕበር። ኣስታት 8 ሚልዮን ካብኣቶም ንስራሕ ኢሎም ካብ ርሑቕ ገጠራት’ታ ሃገር ዝወሓዙ ምዃኖም ድማ ይግለጽ። መንግስቲ ቻይና፡ ነቲ ኣብ በይጂንግ ዝርከብ ገለርያታት ኣዕንዩ ብዘመናዊ ኣባይቲ ክትክኦ መደብ ሓንጺጹ ከምዘሎ’ዩ ዝሕበር።
በይጂንግ